CELEX: 62004TB0126
Language: mt
Date: 2008-09-12 00:00:00
Title: Kawża T-126/04: Digriet tal-Qorti tal-Prim'Istanza tat- 12 ta' Settembru 2008 — Goris vs Il-Kummissjoni ( Servizz Pubbliku — Uffiċjali — Sentenza interlokutorja — M'hemmx lok li tingħata deċiżjoni )

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/34
            
         Digriet tal-Qorti tal-Prim'Istanza tat-12 ta' Settembru 2008 — Goris vs Il-Kummissjoni
   (Kawża T-126/04) (1)
   
   (“Servizz Pubbliku - Uffiċjali - Sentenza interlokutorja - M'hemmx lok li tingħata deċiżjoni’)
   (2008/C 301/57)
   Lingwa tal-kawża: Il-Franċiż
   Partijiet
   
      Rikorrent: Willem Goris (Strassen, il-Lussemburgu) (rappreżentant: N. Lhoëst, avukat)
   
      Konvenuta: Il-Kummissjoni tal-Komunitajiet Ewropej (rappreżentanti: J. Currall u H. Krämer, aġenti, assistiti minn B. Wägenbaur, avukat)
   Suġġett
   Minn naħa, talba għall-annullament tad-Deċiżjoni tal-Kummissjoni tal-5 ta' Mejju 2003, li temenda l-klassifikazzjoni fil-grad tar-rikorrenti, safejn din tiffissa l-klassifikazzjoni tiegħu fl-iskala, fid-data tal-ħatra tiegħu, għall-grad B 4, it-tieni skala, fejn tiffissa l-5 ta' Ottubru 1995 bħala d-data li fiha d-deċiżjoni tibda tipproduċi l-effetti pekunjarji tagħha u li fiha ma terġax tistabbilixxi l-karriera fil-grad tar-rikorrent kif ukoll talba għall-annullament tad-deċiżjoni li tiċħad l-ilment tar-rikorrent u, min-naħa l-oħra talba għall-kumpens tad-dannu allegat, li jirriżulta minn din id-deċiżjoni.
   Dispożittiv
   
               1)
            
            
               M'hemmx lok li tingħata deċiżjoni fuq dan ir-rikors.
            
         
               2)
            
            
               Il-Kummissjoni tbati l-ispejjeż kollha.
            
         
      (1)  ĠU C 118, 30.4.2004.